പഴനിയാത്ര നടത്തിയ യുക്തിവാദിയായ ഇ.എം.എസ്സും, കൊലപാതകങ്ങള് ന്യായീകരിച്ച നായനാരും അടിയന്തരാവസ്ഥ ധീരവൃതമെന്ന് പറഞ്ഞ സുകുമാര് അഴീക്കോടും, മാപ്പെഴുതി മന്ത്രിയായ ബാലകൃഷ്ണപിള്ളയും കേരള രാഷ്ട്രീയത്തിലെ പ്രമുഖരുടെ ജീവിതത്തിലെ കാണാപ്പുറങ്ങളിലേക്ക് വെളിച്ചം വീശി ഓ. രാജഗോപാലിന്റെ ആത്മകഥ ചര്ച്ചയാകുമ്ബോള്.. മുന് കേന്ദ്രമന്ത്രിയും മുതിര്ന്ന ബിജെപി നേതാവായ ഓ. രാജഗോപാലിന്റെ ആത്മകഥ ജീവിതാമൃതം ഇപ്പോള് ചര്ച്ചയാകുകയാണ്. ആത്മകഥയില് അദ്ദേഹം പരാമര്ശിക്കുന്ന കാര്യങ്ങള് കേരള രാഷ്ട്രീയത്തിന്റെ കാണാപ്പുറങ്ങളിലേക്ക് വെളിച്ചം വീശുന്നുണ്ട്. പല രാഷ്ട്രീയ നേതാക്കളുമായുള്ള അദ്ദേഹത്തിന്റെ സൗഹൃദവും ഭിന്നതയുമെല്ലാം ആത്മകഥയിലൂടെ അദ്ദേഹം വെളിപ്പെടുത്തുന്നു. ബിജെപി നേതാക്കള് മാത്രമല്ല കമ്മ്യൂണിസ്റ്റ് കോണ്ഗ്രസ് നേതാക്കളുമായുള്ള ബന്ധങ്ങളും അദ്ദേഹം വ്യക്തമാക്കുന്നുണ്ട്. ഇ.എം.എസും എ.കെ.ജിയും, നായനാരും, വി.എസും, കരുണാകരനും ഇവരിലുള്പ്പെടുന്നു. രാജഗോപാലിന്റെ ആത്മകഥ പ്രസിദ്ധീകരിച്ചിരിക്കുന്നത് ഡിസി ബുക്ക്സ് ആണ്. അദ്ദേഹത്തിന്റെ അനുഭവങ്ങള് ഉള്പ്പെടുത്തി എഴുതിയിരിക്കുന്ന പുസ്തകത്തില് രാജ്യത്തിന് സ്വാതന്ത്ര്യം ലഭിച്ചതുമുതലുള്ള കാര്യങ്ങളുണ്ട്. കേരളപ്പിറവിയും ബിജെപിയുടെ ആവിര്ഭാവവും, അയോദ്ധ്യ പ്രശ്നവും ഉള്പ്പെടെ എണ്പത് വര്ഷങ്ങളോളം നീണ്ട കാലയളവില് സംഭവിച്ച കാര്യങ്ങളെല്ലാം പുസ്തകത്തില് പരാമര്ശിക്കപ്പെടുന്നു. പക്ഷെ ഏറെ ചര്ച്ചയാകുന്നത് രാജഗോപാല് മറ്റ് നേതാക്കളെപ്പറ്റിയും അവരുമായിട്ടുണ്ടായ അനുഭവങ്ങളെ കുറിച്ചും എഴുതിയ കുറിപ്പുകളാണ്. കേരള രാഷ്ട്രീയസാംസ്കാരിക രംഗത്തെ പല പ്രമുഖരുടെയും പൊയ്മുഖം ഇതിലൂടെ തകര്ന്നുവീഴുകയാണ്. യുക്തിവാദിയായിരുന്ന ഇഎംഎസിന്റെ പഴനി ദര്ശന കഥ ഇന്ത്യന് ആത്മീയതയെയും പൈതൃകത്തെയും മറുന്നുകൊണ്ട് ഗാന്ധിജിയുടെ നയങ്ങള്ക്ക് ഭിന്നമായി നെഹ്റു അന്ധമായി സോവിയറ്റ് യൂണിയനെയും, വൈദേശിക പ്രത്യയശാസ്ത്രത്തെയും അനുകരിച്ചതാണ് ഇന്ത്യയുടെ പിന്നോട്ടടിക്ക് കാരണമെന്ന് രാജഗോപാല് തന്റെ പുസ്തകത്തില് ആവര്ത്തിച്ച് പറയുന്നുണ്ട്. അതോടൊപ്പം ഭൗതികവാദികള് എന്ന് അറിയപ്പെടുന്ന അവരില് പലരും ഉള്ളിന്റെ ഉള്ളില് വിശ്വാസികള് ആയിരുന്നോ എന്ന ചോദ്യവും അദ്ദേഹം ഉയര്ത്തുന്നുണ്ട്. ആത്മകഥയിലെ വികേന്ദ്രീകരണവും ആത്മീയതയും എന്ന അധ്യായത്തില് ഇ.എം.എസിനെക്കുറിച്ച് പറയുന്ന ഭാഗം ഇങ്ങനെയാണ്. ദേശീയതലത്തില് ബാലഗംഗാധര മേനോനും ഗാന്ധിയുമൊക്കെ രാജ്യത്തിന്റെ സ്വാതന്ത്ര്യസമ്ബാദന ശ്രമത്തില് വിജയകരമായി പ്രയോഗിച്ച മതാചാരങ്ങളും വിശ്വാസവും, കേരളത്തില് ശ്രീനാരായണ ഗുരവും ചട്ടമ്ബി സ്വാമികളും സാമൂഹിക പുരോഗതിക്ക് വേണ്ടി ശക്തമായിത്തന്നെ ഉപയോഗിച്ചു. തൊട്ടുകൂടായ്മക്കും തീണ്ടിക്കൂടായ്മക്കും എതിരെ ജനകീയനിര കെട്ടിപ്പടുക്കുവാന്, നാരായണഗുരു കണ്ടെത്തിയ മാര്ഗം ക്ഷേത്ര പ്രതിഷ്ഠ ആയിരുന്നല്ലോ. അത് കേരളത്തിന്റെ എല്ലാ പില്ക്കാല വികസനത്തിനും മാര്ഗം കാണിച്ചു. എത്രവലിയ യുക്തിവാദം പ്രസംഗിച്ചാലും, ആത്യന്തികമായി മതവും വിശ്വാസവും മനുഷ്യനെ സ്വാധീനിച്ചുകൊണ്ട് ഇരിക്കും. അതിന് കേരളത്തിലെ എണ്ണപ്പെട്ട യുക്തിവാദിയും, കമ്യൂണിസ്റ്റ് സൈദ്ധാന്തികനുമായ ഇ.എം.എസ് നമ്ബൂതിരിപ്പാടിന്റെ ജീവിതത്തില് തന്നെ ഉദാഹരണം ഉണ്ട്. ഇ.എം.എസ് ഭാര്യാ സമേതനായി പഴനിയില്പോയി, ദര്ശനം നടത്തിയ കഥ അന്ന് വലിയ വാര്ത്തയായതാണെല്ലോ. അത് വാര്ത്തയും വിവാദവും ആയപ്പോള് ഭാര്യയുടെ ഒരു ആഗ്രഹം സാധിപ്പിക്കാന് പോയതാണെന്ന് അദ്ദേഹം പറഞ്ഞു. ഭാര്യയുടെ ആഗ്രഹം സാധിപ്പിക്കാന് പോയത് ആയാലും, സ്വന്തം ആത്മശാന്തിക്കുവേണ്ടി പോയതായാലും നല്ല കാര്യം എന്നേ നമുക്ക് പറയാനുള്ളൂ. അവിടെ മറ്റൊരു ചോദ്യം ഉയര്ന്നു വരുന്നു. ഇന്ത്യ മുഴുവന് ഭൗതികവാദം പ്രചരിപ്പിക്കാന് ആയുസ്സ് ഉഴിഞ്ഞുവെച്ച അദ്ദേഹത്തിന് സ്വന്തം ഭാര്യയെപ്പോലും ആ വിശ്വാസത്തിലേക്ക് കൊണ്ടുവരാന് സാധിച്ചില്ല എന്ന് വരുമ്ബോള്, അത് അദ്ദേഹത്തിന്റെ കുറവായി കണക്കാക്കേണ്ടതില്ല. ആത്മീയതയുടെ അപ്രതിരോധ്യമായ ശക്തിയായി കണക്കാക്കിയാല് മതിയാവും. രാജഗോപാല് പറയുന്നു. ജനസംഘം സമ്മേളനത്തിന് അയ്യായിരം പേരോ? ഒ. രാജഗോപാലിന്റെ ആത്മകഥയില് ആശയപരമായി ഏറ്റവും കൂടുതല് വിമര്ശിക്കപ്പെടുന്നത് മുന് മുഖമന്ത്രി ഇ.എം.എസ് നമ്ബൂതിരിപ്പാടാണ്. തകര്ന്ന് കിടക്കുന്ന അങ്ങാടിപ്പുറം തളിക്ഷേത്രം പുനരുദ്ധരിക്കാനുള്ള ശ്രമം നടക്കുമ്ബോള്, അത് ആര്ക്കിയോളജിക്കല് വകുപ്പിന് വിട്ടുകൊടുക്കയാണ് ഇ.എം.എസ് ചെയ്തത്. അതുപോലെ മലപ്പുറം ജില്ല രൂപീകരണം സംബന്ധിച്ചും ഇ.എം.എസിന്റെ ന്യൂനപക്ഷ പ്രീണനത്തെ അദ്ദേഹം വിമര്ശിക്കുന്നു. 45 ശതമാനത്തോളം സംഘടിത ന്യുനപക്ഷങ്ങള് ഉള്ള ഒരു സംസ്ഥാനമായ കേരളത്തില് നിങ്ങളെ എതിര്ക്കുന്നതാണ് ഞങ്ങള്ക്ക് നല്ലത് എന്ന് ഇ.എം.എസ് പറഞ്ഞിരുന്നുവെന്നും രാജഗോപാല് എഴുതുന്നു. അതുപോലെ 1965ല് കോഴിക്കോട്ട് നടന്ന ജനസംഘത്തിന്റെ ദേശീയ സമ്മേളനത്തിന് ഭക്ഷണം എത്തിക്കുന്നതിന് റേഷന് അനുവദിക്കണം എന്ന് ആവശ്യപ്പെട്ട് മുഖ്യമന്ത്രിയായ ഇ.എം.എസിനെ കണ്ടപ്പോള് പരിഹസിക്കയാണ് ചെയ്തതെന്നും രാജഗോപാല് ഓര്ക്കുന്നു. അദ്ദേഹം ഇങ്ങനെ എഴുതുന്നു. ഒരു ജില്ലയില്നിന്ന് മറ്റൊരു ജില്ലയിലേക്ക് ഭക്ഷ്യസാധനങ്ങള് കൊണ്ടുപോകുന്നതിനുപോലും നിയന്ത്രണങ്ങള് നിലനില്ക്കുമ്ബോള്, സര്ക്കാര് സഹായം ഇല്ലാതെ ഭക്ഷ്യ പ്രശ്നം പരിഹരിക്കുക സാധ്യമല്ലായിരുന്നു. ഞങ്ങള് മുഖ്യമന്ത്രി ഇ.എം.എസ് നമ്ബൂതിരിപ്പാടിനെ കണ്ട് കാര്യങ്ങള് ധരിപ്പിച്ച് സഹായം അഭ്യര്ത്ഥിക്കാന് തീരുമാനിച്ചു. അയ്യായിരം പേര്ക്ക് ഭക്ഷണത്തിനുള്ള റേഷന് അനുവദിച്ച് തരണം എന്നാതായിരുന്നു ഞങ്ങളുടെ ആവശ്യം. പരിഹാസത്തോടെയാണ് അദ്ദേഹം ആ ആവശ്യത്തെ പരിഗണിച്ചത്. ജനസംഘത്തിന്റെ സമ്മേളനത്തിന് അയ്യായിരം പേരോ, എന്നായിരുന്നു ഇ.എം.എസിന്റെ ചോദ്യം. റേഷന് അനുവദിക്കാന് ആവില്ലെന്നായിരുന്നു അദ്ദേഹത്തിന്റെ നിലപാട്. റേഷന് അനുവദിച്ചില്ല. എങ്കിലും പാലക്കാട് നിന്ന് പാര്ട്ടി സമാഹരിച്ച രണ്ടുലോറി അരി കൊണ്ടുവരാനുള്ള അനുമതി തന്നു. കോഴിക്കോട്ട് സാമൂതിരി ഹൈ്സ്ക്കൂള് മൈതാനത്തില് പന്തല് കെട്ടിയായിരുന്നു സമ്മേളനം. അയ്യായിരം പേരെ ആയിരുന്നു ഞങ്ങള് പ്രതീക്ഷിച്ചതെങ്കിലും പ്രതിനിധികളുടെ രജിസ്ട്രേഷന് പൂര്ത്തിയായപ്പോള് അത് പതിമൂവായിരത്തിന് മുകളിലായി. രാജഗോപാല് എഴുതുന്നു. എന്നാല് വ്യക്തിപരമായി ഇ.എം.സിന്റെ നല്ലഗുണങ്ങള് എടുത്തുപറയാനും രാജഗോപാല് തയ്യാറാവുന്നുണ്ട്. അടിയന്തരാവസ്ഥക്കാലത്ത് ഒന്നിച്ച് പൂജപ്പുര സെന്ട്രല് ജയിലില് കിടന്ന അനുഭവം രാജഗോപാല് ഇങ്ങനെ പറയുന്നു. ആകര്ഷകമായ തന്റെ വ്യക്തിത്വം കൊണ്ടാണ് ജയിലിലും ഇ.എം.എസ് ശ്രദ്ധേയനായത്. എല്ലാ കാര്യത്തിലും കൃത്യമായ ചിട്ടകള് ഉണ്ടായിരുന്നു അദ്ദേഹത്തിന്. കാര്യക്ഷമമായ വായന, നടത്തം, ഭക്ഷണ രീതി തുടങ്ങി എല്ലാകാര്യത്തിലും സവിശേഷ ശ്രദ്ധ നിലനിര്ത്തുന്നതായിരുന്നു അദ്ദേഹത്തിന്റെ ജീവിത ശൈലി. ജയിലിലും അദ്ദേഹത്തിന് സ്പെഷ്യല് ഫുഡ് അനുവദിച്ചിരുന്നു. ഇതിന്റെ ഭാഗമായി കാളയിറച്ചി കൊണ്ടുവന്നിരുന്നത് ഞാന് ഓര്ക്കുന്നു. അദ്ദേഹത്തെ പരിശോധിച്ച ജര്മ്മന് ഡോക്ടര്മാര് ആണത്രേ, ഭക്ഷണത്തില് ഇത് ഉള്പ്പെടുത്തണമെന്ന് നിര്ദേശിച്ചത്. കുറച്ചുനാളെ അദ്ദേഹം ജയിലില് ഉണ്ടായിരുന്നുള്ളൂ. അതുകൊണ്ട് ഏറെ നാള് അടുത്ത് ഇടപഴകാന് സാധിച്ചില്ല. തടവുകാരനായിരിക്കെ മാപ്പെഴുതി ജയില് മന്ത്രിയായ പിള്ള അടിയന്തരാവസ്ഥക്കെതിരെ പ്രതിഷേധിച്ചതിന് ജയിലില്ക്കിടക്കുമ്ബോഴുണ്ടായ രസകരമായ ചില അനുഭവങ്ങളും പുസ്തകത്തില് രാജഗോപാല് എടുത്തു പറയുന്നുണ്ട്.ഇത്തരത്തില് വേണ്ടപ്പെട്ടവരെയൊക്കെ വേര്പിരിഞ്ഞ് ജയില്വാസം അനുഷ്ഠിക്കാന് ഞങ്ങളെ പ്രേരിപ്പിച്ചത്, ചില മൂല്യ വിചാരങ്ങള് ആണ്. രാജ്യം സേഛ്വാധിപത്യത്തിന് കീഴടങ്ങൂമ്ബോള് ആവും മട്ടില് പ്രതിഷേധിച്ചു സ്വയം തൃപ്തിപ്പെടുത്താനുള്ള ഒരു ഉള്വിളി. എന്നാല് അത് എല്ലാപേരുടെയും മനോഭാവം ആകണം എന്നില്ലല്ലോ. അത്തരത്തില് കൗതുകകരമായ ചില കാഴ്ചകളും അനുഭവങ്ങളും ജയിലില് ഉണ്ടായി. ഒരു ദിവസം കേരള കോണ്ഗ്രസ് നേതാവ് ആര് ബാലകൃഷ്ണപ്പിള്ള, എന്റെ സെല്ലില് വന്നിട്ട് പേനയുണ്ടോ എന്ന് അന്വേഷിച്ചു. പേനയും പേപ്പറുമൊക്കെ കരുതിയിട്ടുണ്ടായിരുന്നു ഞാന്. അദ്ദേഹത്തിന് പേനയും പേപ്പറും കൊടുത്തു. കുറച്ചു കഴിഞ്ഞ് അദ്ദേഹം പേന മടക്കിത്തന്നു. അടുത്ത ദിവസം അറിയുന്നത് ആര് ബാലകൃഷ്ണപ്പിള്ള ജയില്വിമോചിതനായ വാര്ത്തയാണ്. കേരളാ കോണ്ഗ്രസിന്റെ എംഎല്എ ആയിരുന്ന അദ്ദേഹം, ജയില് വിട്ട് ചെന്ന് ചേരുന്നത് മന്ത്രിസഭയിലാണ്. തിരുവനന്തപുരത്തുനിന്ന് എന്നെ വിയ്യൂര് സെന്ട്രല് ജയിലിലേക്ക് മാറ്റിയ സന്ദര്ഭത്തില്, ജയില് മന്ത്രിയെന്ന നിലയില് അദ്ദേഹം അവിടെ വന്നപ്പോഴാണ്, പിന്നീട് ഞാന് അദ്ദേഹത്തെ കാണുന്നത്. അതുപോലെ എന്നോടൊപ്പം ജയില്വാസം അനുഷ്ഠിച്ചിരുന്ന, ഒരു സുഹൃത്ത് കെ ശങ്കരനാരായണണ് ആയിരുന്നു. അടിയന്തരാവസ്ഥ അനന്തമായി നീളുമെന്നും, ഇനി മൈതാനത്ത് പ്രസംഗിക്കാന് അവസരം ലഭിക്കുകയില്ലെന്നും അദ്ദേഹം വിശ്വസിച്ചുപോന്നു. ഇന്ദിരാഗാന്ധിയെ നിങ്ങള്ക്ക് അറിയില്ല, എനിക്കറിയാം. സ്റ്റാലിന്റെ റഷ്യയിലെ അനുഭവങ്ങള് അദ്ദേഹം ഓര്മ്മിപ്പിച്ചു. ഞാന് അത്രയും നിരാശന് ആയിരുന്നില്ല. ഒരു ദിവസം റേഡിയോയില് കാമരാജിന്റെ മരണവാര്ത്ത കേട്ട് ഞാന് പറഞ്ഞു. നിങ്ങള്ക്ക് എന്തുകൊണ്ട് മരണാടിയന്തിരത്തില് പങ്കെടുക്കാന് പരോളിന് അപേക്ഷിച്ചുകൂടാ. അന്ന് അദ്ദേഹം സംഘടനാ കോണ്ഗ്രസിന്റെ സംസ്ഥാന പ്രസിഡന്റ് ആയിരുന്നല്ലോ. എങ്കിലും അദ്ദേഹത്തിന് പരോള് ലഭിക്കുമെന്ന് വിശ്വാസം ഉണ്ടായിരുന്നില്ല. എന്റെ പ്രേരണയെ തുടര്ന്ന് പരോളിന് അപേക്ഷിക്കുകയും, അത് അനുവദിച്ച് കിട്ടുകയും ചെയ്തു. അദ്ദേഹം പരോള് കഴിഞ്ഞ തിരിച്ചുവരുമ്ബോള്, പുറത്ത് എന്ത് നടക്കുന്നുവെന്ന് മനസ്സിലാക്കാം എന്നതായിരുന്നു എന്റെ സ്വാര്ഥ ചിന്ത. എന്നാല് പരോള്വാങ്ങി പുറത്തുപോയ എന്റെ സുഹൃത്ത് തിരിച്ചുവന്നില്ല. പിന്നീട് അദ്ദേഹം ഇന്ദിരാകോണ്ഗ്രസ് നേതാവും മന്ത്രിയുമൊക്കെയായി. യോഗഭ്യാസവും ശീര്ഷാസനുവുമായി വി എസ് എന്നാല് ജയിലില്വെച്ച് വി എസ് അച്യുതാനന്ദനുമായി കുറച്ചുകൂടി അടുത്ത് പെരുമാറാന് സാധിച്ചു. അദ്ദേഹവും, ജീവിത ശൈലിയില് വളരെയേറെ ചിട്ടകള് സൂക്ഷിച്ചാണ് ജീവിച്ചിരുന്നത്. കുളിക്കാന് സോപ്പ് ഉപയോഗിക്കില്ല, ചായയും കാപ്പിയും കഴിക്കില്ല. യോഗാഭ്യാസവും ശീര്ഷാസനവും പതിവാണ്. നിരന്തരമുള്ള വായന ശീലമാണെങ്കിലും കമ്യൂണിസ്റ്റ് സാഹിത്യത്തിന് അപ്പുറമുള്ളതൊന്നും വായിച്ച് കണ്ടിട്ടില്ല. ഈ കമ്യൂണിസ്റ്റ് നേതാക്കാള് ജയിലില് ഉണ്ടായിരുന്നപ്പോള് തന്നെയാണ്, നക്സലൈറ്റ് നേതാവായ കോസലരാമദാസിന്െ അറസ്റ്റ് ചെയ്തുകൊണ്ടുവരുന്നത്. സമാന രാഷ്ട്രീയ വിശ്വാസമുള്ള കമ്യൂണിസ്റ്റുകളും നക്സ്െലെറ്റുകളും പരസ്പരം സഹകരിക്കുന്നവര് ആയിരിക്കും എന്നാണ് ഞാന് കരുതിയിരുന്നത്. എന്നാല് അവര് പരസ്പരം സംസാരിക്കുക കൂടി ചെയ്യില്ല എന്നതാണ് വസ്തുക. എങ്കിലും ഇവര് ഇരുകൂട്ടരും എന്നോട് നല്ല സൗഹൃദമാണ് പ്രകടിപ്പിച്ചിരുന്നത്. കോസല രാമദാസ് എന്റെ മുറിയില് വരാറുണ്ടായിരുന്നു. അന്ന് ഞാന് വിവേകാനന്ദ സാഹിത്യ സര്വസ്വം വായിക്കുന്ന സമയമാണ്. അതിനെക്കുറിച്ച് ഞങ്ങള് ചര്ച്ച ചെയ്തു. അത് അദ്ദേഹത്തില് വിവേകാനന്ദ സാഹിത്യത്തോട് മമതയുണ്ടാക്കാന് ഇടയാക്കി. ആ പുസ്തകങ്ങള് വായിക്കാന് അദ്ദേഹം താല്പ്പര്യം കാണിച്ചു. രാജഗോപാല് എഴുതുന്നു എ.കെ ജി ഒരു ജനകീയ നേതാവ് തന്റെ രാഷ്ട്രീയത്തിന് അനുസരിച്ച് ആളുകളെ കരിതേച്ച് കാണിക്കുന്ന രീതി ഒ.രാജഗോപാല് തന്റെ സ്വീകരിക്കുന്നില്ല എന്നതാണ് അദ്ദേഹത്തിന്റെ ആത്കഥയെ വ്യത്യസ്തമാക്കുന്നത്. അദ്ദേഹം സിപിഎം നേതാവും ആദ്യ പാര്ലിമെന്റിലെ പ്രതിപക്ഷ നേതാവുമായ എ.കെ.ജിയെക്കുറിച്ച് ഇങ്ങനെ എഴുതുന്നു. എതാനും ദിവസങ്ങള് മാത്രം മിസ പ്രകാരം ജയിലില് ഒന്നിച്ച് ഉണ്ടായിരുന്ന മറ്റൊരു വിശിഷ്ട വ്യക്തിയാണ് സഖാവ് എ.കെ.ജി. നര്മ്മരസത്തോടുകൂടിയുള്ള സംഭാഷണം അദ്ദേഹത്തിന്റെ സവിശേഷതയായിരുന്നു. നമ്ബൂതിരിപ്പാടില്നിന്നും തികച്ചും വ്യത്യസ്തനായ ജനകീയ നേതാവായിരുന്നു അദ്ദേഹം. അതുപോലെ തന്നെ അടിയന്തരാവസ്ഥ കൊടുമ്ബിരിക്കൊള്ളുന്ന സമയത്ത് സംയുക്ത സമരത്തിന് വിസമ്മതിക്കുകയും എന്നാല് ബോണസ് വെട്ടിക്കുറച്ചതിനെ കുറിച്ച് യോജിച്ച സമരമാകാം എന്ന നിലപാടാണ് നമ്ബൂതിരിപ്പാട് എടുത്തതെന്ന് രാജഗോപാല് ചൂണ്ടിക്കാട്ടുന്നു. എന്നാല് ഇതിന് കടകവിരുദ്ധമായ നിലപാടാണ് എ.കെ.ജി എടുത്തത്. എന്നാല് എ.കെ ജിയുടെ നിലപാട് വ്യത്യസ്തമായിരുന്നു. കിട്ടുന്ന എല്ലാ വേദികളിലും അടിയന്തരാവസ്ഥയെക്കുറിച്ച് സംസാരിച്ചിരുന്ന അദ്ദേഹം, ലോക് സംഘര്ഷ സമിതിയുമായി സഹകരിക്കുന്നതിനുള്ള സന്നദ്ധത പ്രകടിപ്പിച്ചിരുന്നു. അന്ന് കോയമ്ബത്തൂര് ആര്യവൈദ്യശാലയില് ചികിത്സയിലായിരുന്നു എ.കെ.ജിയെ ലോക് സംഘര്ഷസമിതിയുടെ സംഘാടക ചുമതല വഹിച്ചിരുന്ന ജന കൃഷ്ണമൂര്ത്തി അവിടെചെന്ന് കണ്ട് സംസാരിച്ചു. ആ സംഭാഷണത്തില് ഇതു സംബന്ധിച്ച് തന്റെ പാര്ട്ടി കൈക്കൊണ്ട നിലപാടുകളില് അദ്ദേഹം വിയോജിപ്പ് പ്രകടിപ്പിച്ചു. തന്റെ ആരോഗ്യം നന്നായാല് അടിയന്തരാവസ്ഥക്കെതിരായ സമരത്തില് തീര്ച്ചയായും സഹകരിക്കുമെന്ന് അദ്ദേഹം ഉറപ്പുകൊടുത്തു. എന്നാല് അതിനുശേഷം ആരോഗ്യം വീണ്ടെടുത്ത് സജീവ പ്രവര്ത്തനം നടത്താന് അദ്ദേഹത്തിന് ആയിട്ടില്ല ഒ രാജഗോപാല് വ്യക്താക്കി. പക്ഷേ ഇ.കെ നായനാരെക്കുറിച്ചും അത്ര നല്ല ഓര്മ്മകളല്ല രാജഗോപാലിന് പങ്കുവെക്കാനുള്ളത്. സിപിഎമ്മുകാര് നടത്തുന്ന കൊലപാതകങ്ങളെ നായനാര് പച്ചക്ക് ന്യായീകരിക്കുമെന്ന് അദ്ദേഹം ചൂണ്ടിക്കാട്ടുന്നു. തലശ്ശേരി, പാനുര്, കൂത്തുപറമ്ബ് തുടങ്ങിയ സ്ഥലങ്ങളില് നിരവധി കൊലപാതകങ്ങള് ഉണ്ടായി. അപ്പോഴേക്കും ജനാത പാര്ട്ടിയിലൂടെ ഇടതുമുന്നണിയുടെ ഭാമായി കഴിഞ്ഞുരുന്ന ഞങ്ങള് ഇത്തരത്തില് ഒരു സംഭവം ഉണ്ടായി കഴിയുമ്ബോള് അത് ഇടതുപക്ഷ ഏകോപന സമിതിയില് ഉന്നയിക്കും. പൊതുവേ ഏകോപന സമിതി ചര്ച്ചകളില് ഉറക്കം തൂങ്ങിയിരിക്കുന്ന ഇ.കെ നായനാര് ആര്.എസ്.എസ് എന്ന് കേള്ക്കുമ്ബോള് ഞെട്ടി ഉണരും. പിന്നെ അദ്ദേഹം ഘോരഘോരം എതിര്വാദങ്ങള് ഉന്നയിക്കും. ഇത്തരം മനുഷ്യക്കുരുതികളെ സിപിഎം നേതൃത്വം ഒരിക്കലും അപലപിച്ചതായി കണ്ടില്ല. ഇത് അവരുടെ അണികള്ക്ക് നല്കുന്ന സൂചന വളരെ വ്യക്തമാണ്. അടിയന്തരാവാസ്ഥ ധീര വ്രതമെന്ന് അഴീക്കോട് അതുപോലെ തന്നെ ബുദ്ധിജീവികള് എന്നു പറയുന്ന പലരുടെയും കപടനാട്യങ്ങളും ഈ പുസ്തകത്തില് രാജഗോപാല് വിശദമായി എഴുതിയിട്ടുണ്ട്. മലപ്പറും ജില്ലാ രൂപീകരണവുമായി ബന്ധപ്പെട്ട പ്രക്ഷോഭത്തതിന്റെ ഭാഗമായി, കെ ദാമോദരന് എം.ഗോവിന്ദന് തുടങ്ങിയ ബുദ്ധിജീവികളെ കണ്ട് സംസാരിച്ചപ്പോള് അവര്ക്ക് തത്വത്തില് യോജിപ്പായിരുന്നെങ്കിലും പ്രതികരിക്കാന് കൂട്ടാക്കിയില്ല.ഇവിടെ മറ്റൊരുകാര്യം ശ്രദ്ധിക്കപ്പെടണം. മേല്പ്പറഞ്ഞ പ്രമുഖ വ്യക്തികള് എല്ലാം ഇക്കാര്യത്തോട് തത്വത്തില് യോജിക്കുകയും പരസ്യമായി നിശബ്ദര് ആവുകയും ചെയ്തു. അതായത് സ്വന്തം അഭിപ്രായത്തിനുമേല് മുഖം മൂടി അണിഞ്ഞുകൊണ്ട് പ്രതികരിച്ചു. അവരെല്ലാം മതനിരപേക്ഷ വാദികള് ആയും സഹിഷ്ണുതയുടെ പ്രതീകങ്ങള് ആയും വാഴ്ത്തപ്പെട്ടു. എന്നാല് കേളപ്പജി തന്റെ മനസാക്ഷിക്ക് അനുസരിച്ച് മുഖംമൂടിയില്ലാതെ പ്രതികരിച്ചു, സഹകരിച്ചു. രാജഗോപാല് വ്യക്തമാക്കുന്നു. അതുപോലെ തന്നെ അടിയന്തരാവസ്ഥയെ ന്യായീക്കുന്ന നിലപാടാണ് ഡോ സുകുമാര് അഴീക്കോട് എടുത്തതെന്നും ഒ.രാജഗോപാല് ചൂണ്ടിക്കാട്ടുന്നു. 1976ലെ വീക്ഷണം വര്ഷികപ്പതിപ്പില് സുകുമാര് അഴീക്കോട് എഴുതിയ ലേഖനം ഒ.രാജഗോപാല് ഉദ്ധരിക്കുന്നത് ഇങ്ങനെയാണ്. നമ്മൂടെ ഇന്നത്തെ അടിയന്തരാവസ്ഥ ഒന്ന് പരിശോധിച്ച് നോക്കൂ. സ്വാതന്ത്രം നേടിയതിനുശേഷം കൈവന്ന അവസരങ്ങള് ഉപയോഗിച്ചുകൊണ്ട് നമ്മുടെ ആര്ഥികവും ഭരണപരവും സാമൂഹ്യവുമായ പ്രശ്നങ്ങള് പരിഹരിക്കുന്നതില് നാം പരാജയപ്പെട്ടുകോണ്ടേയിരുന്നപ്പോള്, ഉണ്ടായിവന്ന പ്രതിസന്ധിയെ നേരിടാന് ഇന്ത്യന് ജനത കൈക്കൊണ്ട് ധീര വ്രതത്തിന്റെ പേരാണ് അടിയന്തരാവസ്ഥ. ഇനി നമുക്ക് വേറെ അവസരം കിട്ടില്ല. ഇത് അവസാനത്തെ അവസരം ഇങ്ങനെയാണ് അഴീക്കോട് എഴുതിയത്. പക്ഷേ എല്ലാ സാംസ്കാരിക അഴീക്കോടിനെപ്പോലെ ആയിരുന്നില്ല. ഒ.വി വിജയനും, അയ്യപ്പപ്പണിക്കരും, വൈലോപ്പള്ളിയുമൊക്കെ ഒറ്റപ്പെട്ടുനിന്നുവെന്നും രാജഗോപാല് എഴുതുന്നു. കാവി രാഷ്ട്രീയം ഗംഗാ സമതലം കടക്കില്ലെന്ന് പറഞ്ഞ ഒ.വി വിജയന് നാല്പ്പതുകളുടെ അവസാനം പാലക്കാട് വിക്ടോറിയ കോളജില് ഒ.രാജഗോപാലിന്റെ സതീര്ത്ഥ്യന് ആയിരുന്നു ഒ.വി വിജയന്. അന്ന് വിജയനുമായി തുടങ്ങിയ സൗഹൃദം പിന്ക്കാലത്ത് തന്റെ പ്രവര്ത്തന കേന്ദ്രം ഡല്ഹി ആയി മാറിയപ്പോഴും തുടര്ന്നുവെന്ന് രാജഗോപാല് ജീവിതാമൃതത്തില് വിവരിക്കുന്നുണ്ട്. ആദ്യം കടുത്ത കമ്യൂണിസ്റ്റായിരുന്ന വിജയന് ക്രമേണേ ഇന്ത്യന് ആത്മീയതയുടെ വഴിയില് എത്തിയെന്നും, സോവിയറ്റ് യൂണിയന്റെ തകര്ച്ചവരെ അദ്ദേഹം പ്രവചിച്ചുവെന്നും രാജഗോപാല് ചൂണ്ടിക്കാട്ടുന്നു. എന്നാല് കാവി രാഷ്ട്രീയം ഗംഗാ സമതലം കടക്കില്ല എന്ന നിലപാടുകാരനായിരുന്നു വിജയന്. 1965ല് പാക്കിസ്ഥാനോട് ചേര്ന്ന് കടിക്കുന്ന റാന് ഓഫ് കച്ച് ആ രാജ്യത്തിന് വിട്ടുകൊടുത്തതില് പ്രതിഷേധിച്ച് ജനസംഘം നയിച്ച സമരത്തെക്കുറിച്ച്് വിജയന് കാട്ടൂണ് വരച്ചതായും രാജഗോപാല് ഓര്ക്കുന്നു. കച്ച് കരാര് വിരുദ്ധ പ്രകടനത്തെ കളിയാക്കിക്കൊണ്ട് ഒ.വി വിജയന് അന്നൊരു കാര്ട്ടൂണ് വരച്ചിരുന്നു. ഞങ്ങള് തമ്മില് പാലക്കാട് വിക്ടോറിയാ കോളജ് വിദ്യാഭ്യാസ കാലം മുതല്ക്കേ സുഹൃത്തുക്കളാണ് എന്നതിനപ്പുറം പാലക്കാട് കോടതിയില് ഉണ്ടായിരുന്ന, അദ്ദേഹത്തിന്റെ കുടുംബത്തിലെ ചില കേസുകള് ഞാന് വാദിക്കുകയും ചെയ്തിരുന്നു. സഹപാഠി എന്ന നിലയിലും വക്കീല് എന്ന നിലയിലും ബന്ധമുണ്ടായിരുന്നതുകൊണ്ടുതന്നെ ഡല്ഹിയിലെ പ്രകടനം കഴിഞ്ഞതോടെ, ഞാന് വിജയനെ കാണാന് ഇറങ്ങി. അദ്ദേഹം അന്ന് ശങ്കേഴ്സ് വീക്ക്ലിയില് കാര്ട്ടൂണിസ്റ്റായി പ്രവര്ത്തിക്കുകയായിരുന്നു. ഖസാക്കിന്റെ ഇതിഹാഹം അന്ന് കൈയെഴുത്തുപ്രതിയായി വീട്ടിലെ അലമാരയില് സൂക്ഷിച്ചിരുന്ന കാലം. ഞങ്ങളുടെ സംഭാഷണം സ്വാഭാവികമായി രാഷ്ട്രീയത്തിലേക്ക് കടന്നു. ഹിന്ദുത്വരാഷ്ട്രീയം ഇവിടെ പച്ച പിടിക്കാന് പോകുന്നില്ലെന്ന് വിജയന് പറഞ്ഞു. ഞാന് അതിനെ എതിര്ത്തു. അത് ഏറിയാന് ഗംഗാ സമതലത്തില് വേര് പിടിക്കും. അതിനപ്പുറം കടക്കില്ലെന്ന് അദ്ദേഹം ഉറപ്പിച്ച് പറഞ്ഞു. പക്ഷേ യൂറോപ്പിലെ കമ്യൂണിസത്തിന്റെ തകര്ച്ച ശരിയായി തന്നെ പ്രവചിച്ച വിജയന്റെ ഈ പ്രവചനം തെറ്റാണെന്ന് കാലം തെളിയിച്ചു. അത് ഗംഗാ സമതലവും, വിന്ധ്യ പര്വതവും, ഡെക്കാണ് പീഡഭൂമിയും കടന്നുവന്നിരിക്കുന്നു. ഇന്ത്യയെ ഒരുമിപ്പിക്കുന്ന ഒരു ശക്തിവിശേഷമായി വളര്ത്തിരിക്കുന്നു രാജഗോപാല് ചൂണ്ടിക്കാട്ടി. Tags